
# Рөстәм Миңнеханов Marina Bay Cruise Centre Singapore терминалын карады

*24.09.2012* Бүген ТР Президенты Рөстәм Миңнеханов рәислегендә Татарстан делегациясе Сингапурга сәфәр кысаларында Marina Bay Cruise Centre Singapore круиз терминалында булды.


Сингапурның круиз сәнәгате өчен яңа терминал төзелеше 2009 нчы елның октябрендә башланган һәм 2012 нче елның маенда тәмамланган.


28 мең кв.метр мәйданлы терминал бер үк вакытта якынча 7 мең кеше кабул итә һәм үзе аша үткәрә ала. Килү һәм китү заллары 80 теркәлү урыны тәкъдим итә.


Яңа терминал төзелешенә якынча 500 миллион АКШ доллары киткән. Ул 3 мең яңа эш урыны белән тәэмин итәчәк. Терминал иң заманча технологияләр буенча төзелгән, шуңа күрә бар төр круиз лайнерларын кабул итә ала.


ТР Президенты терминалны караганда аның функциональ булуын, тирәлекне акыл белән файдалануны һәм уңайлылыгын билгеләде.


Исегезгә төшерик, Татарстан делегациясе Сингапурда 2012 нче елның 24-25 нче сентябрендә булачак һәм VII Россия-Сингапур эш форумында катнашачак. ТР Президентын эшлекле сәфәрдә Премьер-министр урынбасары – ТР мәгълүматлаштыру һәм элемтә министры Роман Шәйхетдинов, ТР Президенты ярдәмчесе Радик Гыйматдинов, ТР Инвестицион агентлыгы җитәкчесе Линар Якупов, “Ак Барс” банк ААҖ рәисе Роберт Миңнегалиев озата бара.

*ТР Президенты матбугат хезмәте*
Рөстәм Миңнеханов Marina Bay Cruise Centre Singapore терминалын карады